Ընկերությունում կարծում են, որ այս ամբողջ պատմությունը նման է դատարկ բանից սենսացիա ստեղծելու լրագրողների ցանկության, որն, ի դեպ, հաջողությամբ է պսակվում: haqqin.az-ի հայրենանվեր գործին միացել է Արտոնագրերի և առևտրային նշանների ադրբեջանական կենտրոնը, որն իր բողոքն այս կապակցությամբ հայտնել է լատվիական համապատասխան ստորաբաժանմանը՝ ընդգծելով, որ «Աղդամ» ապրանքանիշը յուրացնելով՝ Latvijas balzams-ը խախտում է միջազգային մի շարք կոնվենցիաներ: Լատվիայի նախկին նախագահ Վալդիս Զատլերսն իր հերթին նշում է, որ չնայած ապրանքանիշն իրականում ադրբեջանական է, սակայն ադրբեջանական կողմին դժվար հաջողվի վերականգնել «արդարությունը», քանի որ ընկերության տերն ամեն գնով կպաշտպանի «իր բրենդը»: